Xozaya Kurdîstanî ya ke tim raşta talan û wêrankerdişî menda, her serrwext de bi reng û rindîya xo merdiman mest kena.
Her parçeyê Kurdîstanî bi taybetmendî û xozaya xo zerrîya merdiman de wayîrê cayêkê taybetî yo. Her ware û herêma Kurdîstanî de nebat û darê cîya-cîyayî rixmê pêro talanan zî rindîya xo pêşkêşê temaşekeran kenê.
Seba azadîya her metreyê erdê Kurdîstanî gonîye ameye rijnayene. Nê erdî de gul û vilikê rengînî sere wedarnenê û benê ruhê şehîd û şerwananê azadîye.
